text: Muidugi oli see välja mõeldud kusagil meediaplaani koostajate ajurünnakul, kuid välja kukkus asi väga kenasti – tervitused rõhutasid seda, et euroala ei ole üksnes mingi numbrirägastik ja keeruliste reeglite süsteem. Lätist ei saanud aastavahetusel mitte lihtsalt üks uus rida Frankfurdi pangamajade Exceli tabeleis, vaid uus täieõiguslik klubiliige, või kui soovite, siis pereliige. See klubi on praktikas tõestanud, et liikmete käekäik on ka kõigi teiste klubiliste mure.